作者:杜甫
標題:絕句四首
內容:堂西長筍別開門，塹北行椒卻背村。梅熟許同朱老吃，松高擬對阮生論。欲作魚梁雲複湍，因驚四月雨聲寒。青溪先有蛟龍窟，竹石如山不敢安。兩個黃鸝鳴翠柳，一行白鷺上青天。窗含西嶺千秋雪，門泊東吳萬裡船。藥條藥甲潤青青，色過棕亭入草亭。苗滿空山慚取譽，根居隙地怯成形。